Daniel Patrick Moynihan

Daniel Patrick Moynihan (født 16. mars 1927 i Tulsa i Oklahoma i USA, død 26. mars 2003 i New York City) var en amerikansk demokratisk politiker, diplomat og sosiolog. Han var USAs ambassadør til FN 1975–1976 og senator i USAs senat fra New York 1977–2001.

Han tjenestegjorde i US Navy 1944–1947. Han studerte ved Tufts University og London School of Economics. Han deltok i W. Averell Harrimans guvernørskampanje i New York i 1954 og arbeidet etter valgseieren for guvernør Harriman. Han tjenestegjorde som assisterende arbeidsminister under president John F. Kennedy og innehadde forskjellige stillinger under de tre følgende presidenter, av hvilke to var republikanere. Han var USAs ambassadør i India 1973–1975 og deretter FN-ambassadør under president Gerald Ford. Han var kandidat til senatet i 1976. Han beseiret Bella Abzug i demokratenes primærvalg og den sittende senatoren James L. Buckley i kongressvalget i november 1976. Moynihan ble gjenvalgt i 1982, 1988 og 1994. Han var ordfører for senatets finanskomite 1993–1995.

Han mottok Presidentens frihetsmedalje i 2000.

Referanser

Eksterne lenker 
 
 

Senatorer fra New York
Ambassadører fra USA
USAs FN-ambassadører
USAs ambassadører til India
Sosiologer fra USA
Presidentens Frihetsmedalje
Personer fra Tulsa
Alumni fra London School of Economics
Personer fra USA av irsk opphav